DA sê vroue steeds nie vry van onderdrukkingTwee meisies dans tydens Vrouedagvieringe verlede jaar. Foto: GCIS Dit kom terwyl Vrouedag vandag landwyd gevier word. ŉ Woordvoerder van die DA,, Lindiwe Mazibuko, sê vroue het steeds nie voldoende toegang tot werkgeleenthede en ekonomiese geleenthede nie. Sy sê vroue het ŉ groter risiko om aan MIV en Vigs blootgestel te word as mans aangesien hulle regte oor hulle eie liggame ontken word. Mazibuko het hulde gebring aan die vroue wat op 9 Augustus 1956 ŉ optog na die Uniegebou gelei het teen die paswette van Apartheid. Die verpleërvakbond Denosa het op sy beurt die land se verpleërs, wat meestal vroue is, geloof vir hulle werk. President Jacob Zuma sal later Dinsdag ‘n Vrouedag-herdenking by die Peter Mokaba-stadion in Polokwane in Limpopo toespreek.